nyújtsanak segítséget és védelmet faji vagy etnikai hovatartozáson, állampolgárságon, fogyatékosságon, életkoron, nemen vagy szexuális irányultságon alapuló megkülönböztetés nélkül; 12. sürgeti az EU-t és tagállamait, hogy növeljék a nők és gyermekek, köztük a nemi erőszakból született gyermekek sürgősségi rehabilitációs központjainak támogatását, amelyek védik és rehabilitálják a nemi alapú erőszak, az emberkereskedelem és a szexuális kizsákmányolás túlélőit; hangsúlyozza annak fontosságát, hogy menedéket, pszichoszociális szolgáltatásokat és szakképzést biztosítsanak a túlélők számára, és további támogatást kér a meglévő menedékhelyek számára; 13. emlékeztet arra, hogy a bírósági eljárás nélküli kivégzések, az erőszakos eltüntetések, az önkényes fogva tartások, a kínzás és bántalmazás, a kényszerű lakóhelyelhagyás, a szexuális és nemi alapú erőszak, a nemi erőszak és a csoportos erőszak, a segélymunkások elleni támadások, a polgári infrastruktúra, például iskolák és kórházak elleni támadások, valamint a köz- és magántulajdon megsemmisítése és fosztogatása a nemzetközi jog értelmében háborús bűncselekménynek minősülnek; 14. felhívja a Bizottságot és a tagállamokat, hogy támogassák a kizárólag egyértelmű, átlátható, hatékony és mérhető referenciaértékeken alapuló nemzeti elszámoltathatósági kezdeményezéseket, amelyek biztosítják a független és pártatlan igazságszolgáltatást és elszámoltathatóságot az áldozatok és túlélők számára; 15. határozottan elítéli az éheztetés hadviselési módszerként való alkalmazását; emlékeztet arra, hogy az élelmiszer- és egészségügyi ellátás akadályozása és e szolgáltatások megtagadása emberiesség elleni bűncselekménynek minősül; emlékeztet arra, hogy a humanitárius segélyezés és segítségnyújtás az emberiesség, a pártatlanság, a semlegesség és a függetlenség elvén alapul; 16. ismételten felszólít az olyan alapvető közszolgáltatások teljes körű visszaállítására, mint a villamosenergia-infrastruktúra, a banki szolgáltatások, az iskolák és a kórházak, valamint felszólít a tigréi távközlési korlátozások azonnali feloldására; 17. felhívja a nemzeti és regionális hatóságokat, hogy biztosítsák a lakóhelyüket elhagyni kényszerült személyek és menekültek jogát arra, hogy önkéntes alapon biztonságosan visszatérjenek otthonaikba vagy lakóhelyükre, és hozzanak létre egy tisztességes, hozzáférhető és független mechanizmust a lakhatást, vagyont és földet érintő veszteségek és károk megtérítésére; sürgeti az EU-t és tagállamait, hogy segítsék és támogassák a visszatérések megszervezését és nyomon követését; 18. határozottan elítéli, hogy a szükségállapot etnikai indíttatású letartóztatásokhoz, zaklatásokhoz, verésekhez és újságírók célba vételéhez vezetett; felszólít az önkényesen fogva tartott valamennyi újságíró azonnali szabadon bocsátására, valamint a véleménynyilvánítás és a szólás szabadságának biztosítására; felhívja a harcban álló feleket, hogy biztosítsák a sajtóhoz való szabad hozzáférést, és tegyék lehetővé az újságírók számára munkájuk biztonságos elvégzését; 19. aggodalmát fejezi ki a régióban dolgozó független humanitárius dolgozók biztonsága és jóléte miatt; határozottan elítéli a humanitárius segélyszervezetek munkatársai és a

RC\1264488HU.docx 7/9 PE737.613v01-00 }

PE737.621v01-00 }

PE737.625v01-00 }

PE737.628v01-00 } RC1

HU